
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 1063 

10 Δεκεμβρίου 1997 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργία ζώ¬ 
νης παραλίας στην περιοχή «ΚΑΤΑΠΟΛΑ» νήσου 
Αμοργού. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου (κατοικία 
και περιστερώνας), φερομένου ως ιδιοκτησία θεο¬ 
δώρας Κατσουλάκη, που βρίσκεται στη θέση Φο- 
ντάντα της περιοχής Σεράλια Κάστρου (Κοινότητα 
Απολλωνίας) της νήσου Σίφνου, Ν. Κυκλάδων και 
καθορισμός ειδικών όρων και περιορισμών δόμη¬ 
σης. 2 

Χαρακτηρισμός ως διατηρητέας της πρόσοψης διωρό¬ 
φου κτιρίου, φερομένου ως ιδιοκτησία Ιωάννη Αυ- 
γουστή, που βρίσκεται στην οδό Ουγκροβλαχίας αρ. 

4 περιοχή Λαζαρέτο στη Μυτιλήνη και καθορισμός 
ειδικών όρων και περιορισμών δόμησης. 3 


ΑΠ ΑΛΛΟΤΡΙΩΣ ΕΙΣ 

ΑΠΟΦΑΣΕΙΣ 

Αριθ. 1118103/8318/Β0010 (1) 

Καθορισμός των ορίων του αιγιαλού και δημιουργία ζώνης 
παραλίας στην περιοχή «ΚΑΤΑΠΟΛΑ» νήσου Αμορ¬ 
γού. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 
2344/1940 «περί αιγιαλού και παραλίας, όπως τροποποι¬ 
ήθηκαν και συμπληρώθηκαν με τις διατάξεις: 

α) του άρθρου 13 του Ν. 1078/1980 
β) του άρθρου 23 του Ν. 1337/83. 

2. Τις διατάξεις της παρ. 9 του κεφ. Β' της 0.208/181 / 
26.4.1982 (ΦΕΚ 214/26.4.1982Β ) κοινής απόφασης 
των Υπουργών Προεδρίας της Κυβερνήσεως και Οικονο¬ 
μικών. 


3. Τις διατάξεις του άρθρου 9 του Π.Δ. 551/1988 (ΦΕΚ 
259Α/1988). 

4. Τις διατάξεις του Ν. 2503/97 άρθρο 1 παρ. 2 και 6 
(ΦΕΚ 107/30.5.1997 τ.Α’). 

5. Την υπ’ αριθ. 1087903/1481/00068/28.7.97 από¬ 
φαση Υπουργού Οικονομικών. 

6. Την από 10.4.1997 έκθεση επιτροπής καθορισμού 
των ορίων του αιγιαλού και παραλίας του άρθρου 100 του 
Π.Δ. 284/88, που καθόρισε τα όρια του αιγιαλού - παρα¬ 
λίας στη θέση ΚΑΤΑΠΟΛΑ νήσου Αμοργού και το από 
Απρίλιο 1996 τοπογραφικό διάγραμμα σε μία πινακίδα με 
κλίμακα 1:500 που συντάχθηκε από τον Νικόλαο Ζαννή 
τοπογράφο μηχανικό, ελέγχθηκε για την ακρίβεια της 
αποτύπωσης από τον Δη μ. Ανδριέλο τοπογράφο μηχανικό 
και θεωρήθηκε από τον Προϊστάμενο Τ.Υ.Δ.Κ. Ν. Κυκλά¬ 
δων και συνοδεύει την έκθεση της προαναφερόμενης 
Επιτροπής. 

7. Τη σύμφωνη γνώμη του Γ.Ε. Ναυτικού που διατυπώ¬ 
θηκε στο 5445/549/28.8.1995 έγγραφό του, αποφασί¬ 
ζουμε: 

Επικυρώνουμε την από 10.4.1997 έκθεση Επιτροπής 
καθορισμού των ορίων του αιγιαλού και παραλίας καθώς 
και το από Απρίλιο 1996 τοπογραφικό διάγραμμα σε μία 
(1) πινακίδα που το συνοδεύει, το οποίο συντάχθηκε από 
τον τοπογράφο μηχανικό Νικόλαο Ζαννή με κλίμακα 
1:500 και θεωρήθηκε την 10.4.97 από τον Προϊστάμενο 
Τ.Υ.Δ.Κ. Ν. Κυκλάδων επί του οποίου η πιο πάνω επι¬ 
τροπή καθόρισε την οριογραμμή του αιγιαλού με κόκκινη 
συνεχή πολυγωνική γραμμή 1,2,3—16,17,18. 

Την οριογραμμή της παραλίας με κίτρινη συνεχή πολυ¬ 
γωνική γραμμή Α1 ,Α2,Α3...Α18. 

Η παρούσα απόφαση μαζί με την έκθεση της επιτροπής 
και το διάγραμμα που προαναφέραμε, να δημοσιευθούν 
στην Εφημερίδα της Κυβερνήσεως. 

Αθήνα, 14 Νοεμβρίου 1997 

Με εντολή Υπουργού 
Ο Γενικός Διευθυντής Δημόσιας 

Περιουσίας & Εθνικών Κληρ/των 
ΠΑΝ. ΠΙΛΑΤΗΣ 

ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ 
ΤΩΝ ΟΡΙΩΝ ΑΙΓΙΑΛΟΥ 
Αρθρο 100 Π.Δ. 284/88 

Για τον καθορισμό για πρώτη φορά των ορίων του αιγιαλού 

στην περιοχή ΚΑΤΑΠΟΛΩΝ της Κοινότητας Καταπό- 

λων Ν. Αμοργού. 

Στα Καταπολα Αμοργού σήμερα την 10.4.1997 ημέρα 
Πέμπτη οι υπογεγραμμένοι: 

1 · ΣΕΖΕΝΙΑΣ ΣΤΥΛΙΑΝΟΣ, εφοριακός αναπληρωτής 
του Προϊσταμένου της Κτηματικής Υπηρεσίας Νομού Κυ¬ 
κλάδων, ως Πρόεδρος. 

2. ΔΗΜΗΤΡΙΟΣ ΑΝΔΡΙΕΛΟΣ, τοπογράφος μηχανικός 
του Επαρχείου Νάξου, ως μέλος. 

3. ΓΡΗΓΟΡΗΣ ΚΑΝΕΛΟΠΟΥΛΟΣ, Λιμενάρχης Νάξου, 
ως μέλος. 

Που αποτελούν την επιτροπή καθορισμού των ορίων 
του αιγιαλού σύμφωνα με το άρθρο 100 του Π.Δ. 284/88 
και της τηλεφωνικής πρόσκλησης του Προέδρου αυτής 
πήγαμε επί τόπου στην προαναφερομένη περιοχή την 
10.4.1997 και 

Αφού λάβαμε υπόψιν: 

1. Την 7.5.1996 αίτηση με την οποία ζητείται ο καθορι¬ 
σμός των ορίων του αιγιαλού στην περιοχή Καταπολων 
Αμοργού. 

2. Το από τον Νικόλαο Ζαννή Τοπογράφο Μηχανικό συ- 
νταχθέν τον Απρίλιο 1996 τοπογραφικό και υψομετρικό 
διάγραμμα σε μια πινακίδα σε κλίμακα 1:500 ελεγμένο για 
την ακρίβεια της αποτύπωσης από τον Δημήτριο Ανδριελο 
Τοπογράφο Μηχανικό την 10.4.1997 και θεωρημένο από 
τον Προϊστάμενο ΤΥΔΚ Κυκλάδων Δ. Δρυμπετα Πολιτικό 
Μηχανικό την ίδια η μερομηνία όπως ορίζει το άρθρ. 20 του 
Ν. 719/77. 

3. Τις διατάξεις του Α.Ν. 2344/40 όπως αυτός τροπο¬ 
ποιήθηκε καθώς και τη σχετική προς αυτόν Δικαστηριακή 
Νομολογία. 


4. Την από της επί τόπου μετάβασης σχηματισθείσα 
αντίληψη για το πλάτος της βρέχόμενης ζώνης της ξηράς 
και λοιπών συναφών στοιχείων όπως. 

α) Η μορφολογία της περιοχής είναι στο σύνολο αυτής 
αμμώδεις. Στο όριο με τα κτήματα υπάρχει ξηρολιθιά που 
περιορίζει την ακτή. 

β) Η κατάσταση της ακτής είναι γενικά σε όλο το μήκος 
αμμώδης. 

γ) Ο θαλάσσιος χώρος είναι αβαθής. Ο πυθμένας είναι 
επί το πλείστον αμμώδης. Το μικρό βάθος ανακόπτει ση¬ 
μαντικά τη δράση του κυματισμού. 

δ) Οι άνεμοι που πλήττουν την περιοχή είναι οι Βόρειοι, 
αποφασίζει: 

1. Καθορίζει στο παραπάνω τοπογραφικό διάγραμμα. 

α) Την οριογραμμή του αιγιαλού με ερυθρά συνεχή πο¬ 
λυγωνική γραμμή με κορυφές 1,2,3...18 οι οποίες εξα¬ 
σφαλίζονται με καρτεσιανές συντεταγμένες του Κρατικού 
Τριγωνομετρικού Δικτύου σε προβολή ΗΑΤΤ. 

β) Την οριογραμμή της παραλίας με κίτρινη συνεχή πο¬ 
λυγωνική γραμμή με κορυφές Α1,Α2,Α3...Α18, οι οποίες 
εξασφαλίζονται με καρτεσιανές συντεταγμένες του Κρα¬ 
τικού Τριγωνομετρικού Δικτύου σε προβολή ΗΑΤΤ, έτσι 
ώστε να απέχει σταθερή απόσταση δέκα (10) μέτρων από 
την οριογραμμή του αιγιαλού. 

Τίθεται ζώνη παραλίας ως ανωτέρω γιατί κρίνεται ότι 
διαφορετικά δεν εξυπηρετούνται οι σκοποί της παραγρά¬ 
φου 1 του άρθρου 7 του ΑΝ 2344/40. 

2. Εντός της ζώνης αιγιαλού-παραλίας δεν υπάρχουν 
κτίσματα, πλην από μικρό τμήμα κατοικίας η οποία και πα¬ 
ραμένει εντός της ζώνης της παραλίας. 

3. Αποφαίνεται ότι δεν υφίσταται παλαιός αιγιαλός. 

Η Επιτροπή 
Ο Πρόεδρος 
ΣΤΕΛΙΟΣ ΣΕΖΕΝΙΑΣ 
Τα Μέλη 

ΔΗΜ. ΑΝΔΡΙΕΛΟΣ - ΓΡΗΓ. ΚΑΝΕΛΟΠΟΥΛΟΣ 

ΓΡΑ*ΗΗ ΑΠΑΛΟΥ - 


ΓΥΡΟΙ ΑΓΡΙΛΗΕ 1996 
0 ΓΥΝΤαΞΑΙ „ ^Κ<Α ΝΊΚΟΣ 

ΠΟ ΛΕΟΔΟΜ ΙΑ 

ΑΠΟΦΑΣΕΙΣ 

Αριθ. ΔΠΑ/9807 (2) 

Χαρακτηρισμός ως διατηρητέου του κτιρίου (κατοικία και 
περιστερώνας), φερομένου ως ιδιοκτησία θεοδώρας 
Κατσουλάκη, που βρίσκεται στη θέση Φοντάντα της 
περιοχής Σεράλια Κάστρου (Κοινότητα Απολλωνίας) 
της νήσου Σίφνου, Ν. Κυκλάδων και καθορισμός ειδι¬ 
κών όρων και περιορισμών δόμησης. 

Η ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός 
Κανονισμός» (ΦΕΚ 210/Α/85) και ειδικότερα τα άρθρα 3 
και 4 (παρ. 2) αυτού, όπως τροποποιήθηκε με τις διατάξεις 
του Ν. 1772/88 «Τροποποίηση των διατάξεων του Ν. 
1577/85 «Γενικός Οικοδομικός Κανονισμός» και άλλες 
σχετικές διατάξεις» (ΦΕΚ 91 /Α/88). 

2. Το άρθρο 29Α του Ν. 1558/85 «Κυβέρνηση και Κυ¬ 
βερνητικά Όργανα», που προστέθηκε στο Νόμο αυτό με 
το άρθρο 27 του Ν. 2081/92 όπως αντικαταστάθηκε με 
την παρ. 2α του άρθρ. 1 του Ν. 2469/97. 

3. Το υπ’ αριθ. 1/86 Π.Δ. «Καθορισμός αρμοδιοτήτων 
Υπουργείου Αιγαίου» (ΦΕΚ 1 /Α/86) και ειδικότερα τα άρ¬ 
θρα 2 (παρ. 3, εδ. ζ, περ. αα) και 5 αυτού. 

4. Το υπ’ αριθ. 359/86 Π.Δ. «Οργανισμός Υπουργείου 
Αιγαίου» (ΦΕΚ 158/Α/86) και ειδικότερα το άρθρο 5 (παρ. 
1, ε και παρ. 2, Ε, 8) αυτού. 

5. Την υπ’ αριθ. 8555/27.11.90 κοινή απόφαση των 
Υπουργών Προεδρίας της Κυβέρνησης και Αιγαίου, «Πρά¬ 
ξεις και έγγραφα αρμοδιότητας του Υπ. Αιγαίου, που εξαι¬ 
ρούνται από τους περιορισμούς της διάταξης του άρθρου 
81, παρ. 1 του Ν. 1892/90» (ΦΕΚ 741/Β/29.11.90). 

6. Τον φάκελλο του θέματος ο οποίος κατατέθηκε από 
την ενδιαφερόμενη θεοδώρα Κατσουλάκη, στο Τμήμα 
Πολιτιστικής Ανάπτυξης της Δ/νσης Περιφερειακής Ανά¬ 
πτυξης του Υπουργείου Αιγαίου που έλαβε αρ. πρωτ. 
1590/20.2.97 του Υπουργείου Αιγαίου. 

7. Την από 18.6.1997 αιτιολογική έκθεση του Τμήμα¬ 
τος Πολιτιστικής Ανάπτυξης η οποία κοινοποιήθηκε στην 
ενδιαφερομένη θεοδώρα Κατσουλάκη με το αριθμ. πρωτ. 
ΔΠΑ/3715/18.6.1997 έγγραφό μας. 

8. Την παρέλευση της προθεσμίας, όπως ορίζεται από τις 
κείμενες διατάξεις (άρθρο 4 παρ. 2 του Ν. 1577/85), όπως 
τροποποιήθηκε με τον Ν. 1772/88), χωρίς να περιέλθουν 
τυχόν αντιρρήσεις από την ενδιαφερομένη θεοδώρα Κα¬ 
τσουλάκη στο Τμήμα Πολιτιστικής Ανάπτυξης της Δ/νσης 
Περιφερειακής Ανάπτυξης του Υπουργείου Αιγαίου. 


9. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
Κρατικού προϋπολογισμού και του οικείου Ο.Τ.Α., αποφα¬ 
σίζουμε: 

1. Χαρακτηρίζεται ως διατηρητέο το διώροφο και ισό¬ 
γειο κτίριο, που κατασκευάστηκαν μέχρι τις αρχές του αι¬ 
ώνα μας, φερομένου ως ιδιοκτησία θεοδώρας Κατσου¬ 
λάκη, που βρίσκεται στη θέση Φοντάνα της περιοχής Σε¬ 
ράλια Κάστρου (Κοινότητα Απολλωνίας) της νήσου Σίφνου 
Ν. Κυκλάδων, όπως φαίνεται σημειωμένο στο τοπογρα- 
φικό διάγραμμα σε κλίμακα 1:50, που θεωρήθηκε από την 
Προϊσιαμένη του Τμήματος Πολιτιστικής Ανάπτυξης της 
Δ/νσης Περιφερειακής Ανάπτυξης με την αριθ. 9807/97 
πράξη της και που συνοπτικό του αντίτυπο δημοσιεύεται 
με την παρούσα απόφαση, επειδή πρόκειται για κτίριο που 
φέρει όλα τα χαρακτηριστικά γνωρίσματα που επικρατούν 
στην παραδοσιακή αρχιτεκτονική των Κυκλάδων. 

2. Στο χαρακτηριζόμενο ως διατηρητέο διώροφο και 
ισόγειο κτίριο, απαγορεύεται κάθε αφαίρεση, αλλοίωση ή 
καταστροφή των επί μέρους αρχιτεκτονικών στοιχείων 
του και των εν γένει λειτουργικών και διακοσμητικών του 
στοιχείων. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση του φέροντα οργανισμού, η εσω¬ 
τερική διαρρύθμιση καθώς και επεμβάσεις στο εσωτερικό 
για λόγους λειτουργικούς του χαρακτηριζομένου ως δια¬ 
τηρητέου διωρόφου και ισογείου κτιρίου, εφόσον δεν αλ¬ 
λοιώνεται ο αρχιτεκτονικός του χαρακτήρας. 

4. Δεν επιτρέπεται η τοποθέτηση φωτεινών επιγραφών 
και διαφημίσεων στο χαρακτηριζόμενο ως διατηρητέο κτί¬ 
ριο. 

Επιτρέπεται μόνο η τοποθέτηση επιγραφών περιορι¬ 
σμένων διαστάσεων, που πληροφορούν για τυχόν χρήσεις 
των χώρων του κτιρίου. 

5. Για οποιαδήποτε οικοδομική εργασία στο εξωτερικό 
και εσωτερικό του διατηρητέου κτιρίου και στον περιβάλ¬ 
λοντα χώρο του, καθώς και για την τοποθέτηση επιγρα¬ 
φών, απαιτείται η έγκριση της Επιτροπής Πολεοδομικού 
και Αρχιτεκτονικού Ελέγχου (ΕΠΑΕ). 

6. Η απόφαση αυτή να δημοσιευθεί με το σχεδιάγραμμα 
που τη συνοδεύει στην Εφημερίδα της Κυβερνήσεως. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Μυτιλήνη, 14 Νοεμβρίου 1997 

Η ΥΠΟΥΡΓΟΣ 

ΕΛΙΣΑΒΕΤ ΠΑΠΑΖΩΗ 

Αριθ. ΔΠΑ/9764 (3) 

Χαρακτηρισμός ως διατηρητέας της πρόσοψης διωρόφου 
κτιρίου, φερομένου ως ιδιοκτησία Ιωάννη Αυγουστή, 
που βρίσκεται στην οδό Ουγκροβλαχίας αρ. 4 περιοχή 
Λαζαρέτο στη Μυτιλήνη και καθορισμός ειδικών όρων 
και περιορισμών δόμησης. 

Η ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός 
Κανονισμός» (ΦΕΚ 210/Α/85) και ειδικότερα τα άρθρα 3 
και 4 (παρ. 2) αυτού, όπως τροποποιήθηκε με τις διατάξεις 
του Ν. 1772/88 «Τροποποίηση των διατάξεων του Ν. 
1577/85 «Γενικός Οικοδομικός Κανονισμός» και άλλες 
σχετικές διατάξεις» (ΦΕΚ 91/Α/88). 

2. Το άρθρο 29Α του Ν. 1558/85 «Κυβέρνηση και Κυ¬ 
βερνητικά Όργανα», που προστέθηκε στο Νόμο αυτό με 
το άρθρο 27 του Ν. 2081/92, όπως αντικαταστάθηκε με 
την παρ. 2α του άρθ. 1 του Ν. 2469/97. 

3. Το υπ’ αριθ. 1/86 Π.Δ. «Καθορισμός αρμοδιοτήτων 
Υπουργείου Αιγαίου» (ΦΕΚ 1 /Α/86) και ειδικότερα τα άρ¬ 
θρα 2 (παρ. 3, εδ. ζ, περ. αα) και 5 αυτού. 

4. Το υπ’ αριθ. 359/86 Π.Δ. «Οργανισμός Υπουργείου 
Αιγαίου» (ΦΕΚ 158/Α/86) και ειδικότερα το άρθρο 5 (παρ. 
1, ε και παρ. 2.Ε.8) αυτού. 

5. Την υπ’ αριθ. 8555/27.11.90 κοινή απόφαση των 
Υπουργών Προεδρίας της Κυβέρνησης και Αιγαίου, «Πρά¬ 
ξεις και έγγραφα αρμοδιότητας του Υπ. Αιγαίου, που εξαι¬ 
ρούνται από τους περιορισμούς της διάταξης του άρθρου 
81, παρ. 1 του Ν. 1892/90» (ΦΕΚ 741/Β/29.11.90). 

6. Τον φάκελλο του θέματος που διαβίβασε στο Τμήμα 
Πολιτιστικής Ανάπτυξης της Δ/νσης Περιφερειακής Ανά¬ 
πτυξης του Υπουργείου Αιγαίου η Δ/νση Πολεοδομίας και 
Περιβάλλοντος της Νομαρχιακής Αυτοδιοίκησης Λέσβου 
με το υπ’ αριθ. πρωτ. 10380/17.12.96 έγγραφό της και 
έλαβε αρ. πρωτ. 7973/23.12.1996 στο Υπ. Αιγαίου. 

7. Την από 15.7.1997 αιτιολογική έκθεση του Τμήμα¬ 
τος Πολιτιστικής Ανάπτυξης η οποία κοινοποιήθηκε στον 
φερόμενο ως ιδιοκτήτη Ιωάννη Αυγουστή με το αριθμ. 
πρωτ. ΔΠΑ/7973/96/15.7.1997 έγγραφό μας. 

8. Την παρέλευση της προθεσμίας όπως ορίζεται από 
τις κείμενες διατάξεις (άρθρο 4 παρ. 2 του Ν. 1577/85 
όπως τροποποιήθηκε με τον Ν. 1772/88), χωρίς να πε¬ 
ριέλθουν τυχόν αντιρρήσεις από τον ενδιαφερόμενο Ιω¬ 
άννη Αυγουστή στο Τμήμα Πολιτιστικής Ανάπτυξης της 


Δ/νσης Περιφερειακής Ανάπτυξης του Υπουργείου Αι¬ 
γαίου. 

9. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
Κρατικού προϋπολογισμού και του οικείου Ο.Τ.Α., αποφα¬ 
σίζουμε: 

1. Χαρακτηρίζεται ως διατηρητέα η πρόσοψη του διω¬ 
ρόφου κτιρίου, φερομένου ως ιδιοκτησία Ιωάννη Αυγου¬ 
στή, που βρίσκεται στην οδό Ουγκροβλαχίας αρ. 4 πε¬ 
ριοχή Λαζαρέτο στη Μυτιλήνη, όπως φαίνεται σημειωμένο 
στο τοπογραφικό διάγραμμα σε κλίμακα 1:100 που θεω¬ 
ρήθηκε από την Προϊσταμένη του Τμήματος Πολιτιστικής 
Ανάπτυξης της Δ/νσης Περιφερειακής Ανάπτυξης με την 
αριθ. 9/64/97 πράξη της και που συνοπτικό του αντίτυπο 
δημοσιεύεται με την παρούσα απόφαση, επειδή διαθέτει 
αξιόλογα μορφολογικά και αρχιτεκτονικά στοιχεία παρα¬ 
δοσιακής αρχιτεκτονικής και εντάσσεται θαυμάσια στον 
περιβάλλοντα χώρο. 

2. Στην χαρακτηριζόμενη ως διατηρητέα πρόσοψη, 
απαγορεύεται κάθε αφαίρεση, αλλοίωση ή καταστροφή 
των επί μέρους αρχιτεκτονικών και των εν γένει διακοσμη- 
τικών στοιχείων της. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων και η ενίσχυση του φέροντα οργανισμού, στην 
χαρακτηριζόμενη ως διατηρητέα πρόσοψη εφόσον δεν 
αλλοιώνεται ο αρχιτεκτονικός της χαρακτήρας. 

4. Δεν επιτρέπεται η τοποθέτηση φωτεινών επιγραφών 
και διαφημίσεων στην χαρακτηριζόμενη ως διατηρητέα 
πρόσοψη. 

Επιτρέπεται μόνο η τοποθέτηση επιγραφών περιορι¬ 
σμένων διαστάσεων, που πληροφορούν για τυχόν χρήση 
των χώρων του κτιρίου. 

5. Για οποιαδήποτε οικοδομική εργασία στη διατηρητέα 
πρόσοψη, στο κτίριο που βρίσκεται αυτή και στον περι¬ 
βάλλοντα χώρο της καθώς και για την τοποθέτηση επιγρα¬ 
φών, απαιτείται η έγκριση της Επιτροπής Πολεοδομικού 
και Αρχιτεκτονικού Ελέγχου (ΕΠΑΕ). 

6. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί με το σχεδιάγραμμα 
που τη συνοδεύει στην Εφημερίδα της Κυβερνήσεως. 

Μυτιλήνη, 14 Νοεμβρίου 1997 

Η ΥΠΟΥΡΓΟΣ 

ΕΛΙΣΑΒΕΤ ΠΑΠΑΖΩΗ 

